|  |  |  |
| --- | --- | --- |
| Prvi.jpg | | 22. I 2021. Број **12/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јануар 2021.** |

**Просјечна плата након опорезивања у децембру 979 КМ (501 евро)**

**Највиша просјечна плата након опорезивања у подручју *Финансијске дјелатности и дјелатности осигурања*, 1 497 КМ, а најнижа у подручју *Грађевинарство*,665 КМ**

Просјечна мјесечна плата након опорезивања у Републици Српскојисплаћена у децембру 2020. године износила је979 КМ, и највиша је до сада, а уједно је и први пут достигла износ од 500 евра (501 евро). Просјечна мјесечна бруто плата исплаћена у децембру 2020. године износила је 1 520 КМ.

Просјечна плата након опорезивања исплаћена у децембру 2020. у односу на исти мјесец претходне године номинално је већа за 4,3%, а реално за 6,3%, док је у односу на новембар 2020. номинално већа за 1,1%, а реално за 1,2%.

Посматрано по подручјима, у децембру 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 497 КМ, а најнижа просјечна плата након опорезивања у децембру 2020. исплаћена је у подручју *Грађевинарство*,665 КМ.

У децембру 2020. године, у односу на децембар 2019, највећи номинални раст плате након опорезивања забиљежен је у подручјима *Умјетност, забава и рекреација* 12,8%, *Образовање* 9,5% и *Дјелатности пружања смјештаја, припреме и послуживања хране, хотелијерство и угоститељство* 8,9%.

У истом периоду смањење плате након опорезивања, у номиналном износу, забиљежено је једино у подручју *Пословање некретнинама* 3,4%.

Просјечна плата након опорезивања у 2020. години износила је 956 КМ, док је просјечна бруто плата износила 1 485 КМ. У односу на 2019. годину, просјечна плата након опорезивања исплаћена у 2020. години номинално је већа за 5,5%, док је реално већа за 6,8%.

KM



Графикон 1. Просјечнe платe након опорезивања по мјесецима

**Мјесечна инфлација у децембру 2020. године -0,1%**

**Годишња инфлација (XII 2020/XII 2019) -1,9%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2020. године у односу на исти мјесец претходне године, у просјеку су ниже за 1,9%, док су у односу на новембар 2020. године у просјеку ниже за 0,1%.

Од 12 главних одјељака производа и услуга, више цијене на годишњем нивоу забиљежене су у шест, ниже цијене у четири, док су цијене у два одјељка остале непромијењене.

Највећи годишњи раст цијена у децембру 2020. године забиљежен је уодјељку *Алкохолна пића и дуван* 2,7%, усљед виших цијена у групи Дуван од 3,9%, затим у одјељку *Рекреација и култура* 1,0%, због повећања у групи Већа трајна добра за унутрашњу и вањску рекреацију од 6,7% и у групи Новине и часописи од 5,6%, потом у одјељку *Здравство* 0,5%, усљед виших цијена у групи Остали медицински производи од 2,6%, те у одјељку *Становање* 0,2%, усљед повећања у групи Чврста горива од 2,6%. Више цијене од по 0,1% забиљежене су у одјељцима *Ресторани и хотели* и *Остала добра и услуге.*

У одјељцима *Комуникације* и *Образовање* цијене су у просјеку остале непромијењене.

Највећи пад цијена на годишњем нивоу у децембру 2020. године забиљежен је у одјељку *Одјећа и обућа* 11,5%, усљед сезонских снижења конфекције и обуће током године, потом у одјељку *Превоз* 10,6% због нижих цијена у групи Горива и мазива од 18,5%, затим у одјељку *Намјештај и покућство* 1,6%, усљед снижења у групама Теписи и друге подне облоге од 5,5% и Текстил за домаћинство од 2,8%, те у одјељку *Храна и безалкохолна пића* 0,1% због нижих, сезонских цијена у групи Поврће од 5,2%.

Графикон 2. Мјесечна и годишња инфлација

**Десезонирана индустријска производња (XII 2020/ XI 2020) већа 4,0%**

**Календарски прилагођена индустријска производња (XII 2020/ XII 2019) већа 3,7%**

**Десезонирана индустријска производња** у децембру 2020. године у поређењу са новембром 2020. године већа је за 4,0%. У истом периоду у подручју *Вађењe руда и камена* остварен је раст од 20,5%, у подручју *Прерађивачкa индустрија* раст од 6,8%, док је у подручју *Производњa и снабдијевањe електричном енергијом, гасом, паром и климатизацијa* забиљежен пад од 8,4%.

**Календарски прилагођена** индустријска производња у Републици Српској у децембру 2020. године у поређењу са децембром 2019. године већа је за 3,7%. У истом периоду у подручју *Вађењe руда и камена* забиљежен је раст од 19,5%, у подручју *Прерађивачкa инду*стријa раст од 6,5%, док је у подручју Производњa и снабдијевањe електричном енергијом, гасом, паром и климатизацијa забиљежен пад од 10,0%.

Графикон 3. Индекси индустријске производње, децембар 2016 – децембар 2020. (∅2015=100)

**Број запослених у индустрији (I-XII 2020/ I-XII 2019) мањи за 1,5%**

**Број запослених у индустрији** у децембру 2020. године у односу на просјечан мјесечни број запослених у 2019. години мањи је за 2,3%, у односу на исти мјесец прошле године мањи је за 2,7% и у односу на новембар 2020. године мањи за 0,4%.

Број запослених у индустрији у периоду јануар – децембар 2020. године, у односу на исти период прошле године мањи је за 1,5%. У истом периоду у подручју *Прерађивачка индустрија* остварен је раст од 0,1%, док је у подручју *Производња и снабдијевање електричном енергијом, гасом, паром и климатизација* забиљежен падод 6,4% и у подручју *Вађење руда и камена* пад од 8,3%.

**Извоз (XII 2020/ XII 2019) порастао за 13,6%**

**Рекордна покривеност увоза извозом и у 2020. години**

У децембру 2020. године остварен је извоз у вриједности од 306 милиона КМ, што је за 13,6% више него у децембру 2019. године, те увоз у вриједности од 412 милиона КМ, што је за 4,9% више него у децембру 2019, док је проценат покривености увоза извозом износио 74,3%.

У периоду јануар – децембар 2020. године остварен је извоз у вриједности од три милијарде и 387 милиона КМ, што је за 6,2% мање у односу на исти период претходне године. Увоз је, у истом периоду, износио четири милијарде и 473 милиона КМ, што је за 6,5% мање у односу на исти период претходне године. Проценат покривеност увоза извозом у периоду јануар - децембар 2020. године износио је 75,7% и највиши је до сада. Тиме је наставњен тренд рекордне покривености увоза извозом шесту годину у низу.

У погледу географске дистрибуције робне размјене Републикe Српскe са иностранством, у периоду јануар - децембар 2020. године, највише се извозило у Хрватску и то у вриједности од 482 милиона КМ, односно 14,2% и у Италију 469 милиона КМ, односно 13,9% од укупно оствареног извоза. У истом периоду, највише се увозило из Србије и то у вриједности од 846 милионa КМ, односно 18,9% и из Италије, у вриједности од 633 милиона КМ, односно 14,1% од укупно оствареног увоза.

Посматрано по групама производа, у периоду јануар - децембар 2020. године, највеће учешће у извозу остварује електрична енергија са 250 милиона КМ, што износи 7,4% од укупног извоза, док највеће учешће у увозу остварују лијекови, са укупном вриједношћу од 204 милиона КМ, што износи 4,6% од укупног увоза.

хиљ. КМ

2020

2019

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| в. д. директора Завода Радосав Савновић, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |